Wanneer Kari du Toit se man onthul hy was ontrou, stort alles in duie - nie net haar liefdeslewe nie. Bowenal steek sy al jare lank iets weg - 'n vorige lewe wat haar stadig inhaal. Ná tien jaar van stilte ontvang sy 'n oproep van haar broer: sy verruil haar geel bikini vir haar burka en moet weer eens Karima Essop, die dogter van Amina en Farouk Essop, word. Sal Kari se twee identiteite ooit leer om mekaar volkome te aanvaar? As jy ware liefde wil vind, moet jy soms onthou waar jou wortels lê.